Rovartani Lapok 



I. kötet. 1884. augusztus. 8. füzet. 



A rovargyűjtésről. 



n. 



A félfedelű rovarok (Hemiptera) nagyobb része növényned- 

 vekkel táplálkozik, ezeket tehát többnyire tápláló növényeiken kell 

 keresnünk. Gyűjtésükre legfontosabb segédeszköz a vászonból ké- 

 szült rovarháló. Füves réteken, erdei tisztásokon és alacsonyabb 

 növényekkel benőtt helyeken hálónkba hullanak a termetes Penta- 

 tomidák, a csinos kis Monanthiák, tömérdek sok Capsida stb. ; a ka- 

 bóczák vagyis Homopterák számos faja szintén így kerül kezeink közé. 



Bokrokról és fákról, melyekhez a hálóval már nem oly jól 

 lehet hozzá férni, egy felfordított esernyőbe rázzuk le a rajtuk ta- 

 nyázó rovarokat, a melyek között sok Hemipterán kivűl aztán még 

 számos bogarat, hernyót és más rovart is találunk. 



Az állati és növényi anyagok nedveivel, tehát vegyes táplá- 

 lékkal élő poloska-fajok, nevezetesen a Lygaeidák többnyire a szá- 

 raz kopár helyeket kedvelik és vagy a napon sütkéreznek, vagy 

 lehullott falevelek, moh és kövek alatt, fű között és alacsony nö- 

 vények tövénél keresnek búvóhelyet. Ily helyeken, kivált kora ta- 

 vaszszal, a bogarak gyűjtésére is használt rostával számos fajt le- 

 het kézrekeríteni. 



Néhány efféle faj azonban, különösen az Ischnodemus sabuleti, 

 kerüli a száraz helyeket és vizenyős mocsarak szélén a sás tövé- 

 nél húzódik meg ; az érdekes Chilacis Typhae szintén a nedves 

 helyeket kedveli s a gyékény levelei között néhol nagyobb szám- 

 mal található. 



A lapos testű kéreg-poloskák (Aradidaé) állandóan fakéreg 

 alatt tartózkodnak. 



A rabló-poloskák (Reduviidaé) rendesen fakéreg, lehullott le- 

 velek és mindenféle gizgaz közé bújva töltik a napot és csak éjjel 

 indulnak zsákmány után ; de az élénkebb szinüek nappal is ott 

 leselkednek a levelek vagy virágok között gyanútalanul időző ro- 

 varokra. 



11 



